Popis tvrdokrilaca (kornjasa) Vinkovačke okoline. 
(Enumeratio coleopterorum circa Vinkovce 
inventorum). 
U ovom sam „Popisu“ nabrojio sve one tvrdokrilce (kornjaše), koje 
sam posljednjih 15 godina oko Vinkovaca sakupio. 
Pravi je teritorij ove faune područje bivše brodske pukovnije ; 
graniči na zapadu s bivšom gradiškom, a na istoku s petrovaradinskom 
pukovnijom; na jugu mu je međa rijeka Sava, a na sjeveru gora Dilj, 
koja čak do Vinkovaca seže i ondje se završuje t. z. Borincem. 
No ja sam i preko Dilja pravio veće ekskurzije do Požege i Ve- 
like, pa sam neke osobito rijetke vrsti ovdje naveo. 
Budući da se teritorij, na kojem sam materijal sakupljao, dotiče 
neposredno Đakova, naveo sam i neke vrsti, koje su se oko toga mjesta 
našle. 
Nešto podataka za faunu ovoga kraja našao sam u djelima: 
1. Coleopterologische Ergebnisse einer Reise nach Croatien und Slavonien 
von Edmund Reitter. (Verhandl. d. zool. botan. Gesellschaft in Wien 
1879. Separatan otisak, st. 35—56 [1—22]). 
2. Fauna Regni Hungariae (Coleoptera) Budapest 1896. od Dez. 
Kuthy-a, te sam prve podatke označio sa Reitt., a druge sa F. R. H. 
Sve ovdje navedene vrsti nalaze se u mojoj zbirci osim onih, koje 
sam naveo iz citiranih dvaju djela. No takovih je vrlo malo. 
Osim običnoga načina sakupljanja hvatao sam tvrdokrilce na gnjilo 
meso i puževe u lonce, koji su bili iznutra glazirani, a mnogo sam ih 
othranio iz raznoga drveća. 
U tu sam svrhu dao svakoga proljeća nasjeći nekoliko mladih 
stabalaca i granja od raznoga drveća i voćaka, pa sam ih na zgodnim 
mjestima po vrtu i u šumi naslonio na stabla. U takva stabla i granje 
snesu mnogi kukci jaja, pa ih treba nakon mjeseca ili dva pokupiti, u 
komade izrezati i spremiti u sanduke i škatulje. Take ćemo još istoga 
ljeta dobiti mnoge vrsti Scolytida. Neke komade pak i granje treba kupiti 
čak u ljeto i t. d. 
Osim toga donašao sam komade staroga natrulog drveća, vrhove 
mladih stabala, koja su se tek počeli sušiti i t. d. 
Tako sam othranio velik broj Buprestida, Scolytida, Cerambycida 
it. d. samo tako dobio sam neke vrsti, kojih inače nisam nigdje naći 
mogao. Ali i u biološkom smjeru držim, da će se naći što-šta, što je 
